NR. 10179/18.06.2025
REFERAT DE APROBARE

Subsemnatul Dincă Florin Ionuț, primar al oraşului Boldeşti-Scăeni, supun spre analiza și aprobarea Consiliului Local ,,Proiectul de Hotărâre privind aprobarea prelungirii termenului în cazul contractului de închiriere nr. 941/26.01.2015”.
În baza O.U.G. nr. 57/2019 privind Codul Administrativ, vă prezint următoarele:
· Consiliul Local al Oraşului Boldeşti-Scăeni a încheiat în baza H.C.L. nr. 157/18.12.2014, contractul de închiriere nr. 941/26.01.2015 care ajunge la termen în data de 26.07.2025; 
· Prin cererea nr. 9610/10.06.2025, dna Irimia Elena solicită prelungirea acestui contract de închiriere; 
· Obiectul contractului îl reprezintă închirierea unei locuințe din fondul locativ al oraşului, respectiv a camerei nr. 33 din imobilul situat pe Intrarea Serei, nr.4, blocul 4;
Menționez faptul că locatarul și-a respectat obligațiile contractuale, inclusiv cele referitoare la plata chiriei și a utilităților, iar prin prelungirea termenului contractului de închiriere mai sus menționat se asigură sursă de venit la bugetul local.
Față de cele prezentate, propun prelungirea termenului contractului pe o perioada de 3 ani, respectiv până la data de 26.07.2028 și împuternicirea primarului să semneze actul adiţional la contractul de închiriere nr. 941/26.01.2015 .
În speranța aprobării proiectului de hotărâre mai sus menționat, vă mulțumesc anticipat!



PRIMAR,
DINCĂ FLORIN-IONUȚ

